कमोडिटी एक्सचेंज एमसीएक्स 16 अगस्त को रबर वायदा लॉन्च करेगा। एक्सचेंज का दावा है कि उसके इस कदम से पूरी रबर इंडस्ट्री को हेजिंग प्लेटफॉर्म मिलेगा। शुरुआत में सितंबर, अक्टूबर, नवंबर और दिसंबर वायदा ट्रेडिंग के लिए उपलब्ध रहेगा। इसके तहत आरएसएस4 रबर में ट्रेडिंग होगी और लॉट साइज 1 टन का होगा। इसका भाव कोच्चि में प्रति क्विंटल की दर से बोला जाएगा। भारत में सालाना करीब 7 लाख टन रबर का उत्पादन होता है। जबकि खपत 11 लाख टन से ज्यादा है।